*2. sz. melléklet a 27/2020 sz. Szlovák Nemzetiségi Önk. határozathoz*

**Szakmai tájékoztató a 2019. évi feladatalapú támogatás felhasználásáról**

Kitöltendő a Támogatói Okirat 5.5. pontjában foglaltak alapján maximum 2 oldal terjedelemben.

A tájékoztatónak tartalmaznia kell az egyes tartalmi elemeknél a kapcsolódó határozatok sorszámát.

|  |  |
| --- | --- |
| **Kedvezményezett nemzetiségi önkormányzat neve:** | Kiskőrös Város Szlovák Nemzetiségi Önkormányzata |
| **Székhely település:** | Kiskőrös |
| **Székhely irányítószám:** | 6200 |
| **Székhely közterület, házszám:** | Petőfi Sándor tér 1. |
| **Levelezési cím település:** | Kiskőrös |
| **Levelezési cím irányítószám:** | 6200 |
| **Levelezési cím közterület, házszám:** | Petőfi Sándor tér 1. |
| **Kedvezményezett törvényes képviselője:** | Györk Ernőné |
| **Kapcsolattartó neve:** | Molnár Éva |
| **Kapcsolattartó elérhetősége (telefonszám):** | 06-78-513-120/208 |
| **Megítélt támogatási összeg (Ft):** | 1.519.682  |

1. Kiskőrösi Szüret és Szlovák Nemzetiségi Napok - "Sztrapacska udvar varázsa" 35/2019. (VIII.15.) megszervezése, a "Nyanyicska konyhája" 34/2019. (VIII.15.), megnyitó ünnepséget követő zenés, táncos mulatság 33/2019. (VIII.15.): A megnyitó ünnepség után a szlovákság vacsorával és szüreti bállal nyitotta meg az ünnepségsorozatot. A következő napon a Sztrapacska udvar varázsa vonzotta a kedves vendégeket a kiskőrösieken kívül a külföldi delegációk tagjait, valamint belföldi illusztris vendégeinket. A rendkívül kedvező fogadtatás miatt reggeltől estig készült a sztrapacska és még így is alig tudtunk eleget tenni az igényeknek. A vasárnapi napon a Nyanyicska konyhájában készült a sok finomság, melyet szintén alig győztek sütni-főzni az asszonyok. Népdalkörünk által nyújtott kulturális műsort nagy érdeklődés övezte.
2. Mezőberényi Szlovák Napokon és Népdalköri Találkozón való részvétel 36/2019. (VIII.15.): mi már törzsvendégnek számítunk, ugyanis szinte minden évben eljutunk erre a rendezvényre. A mezőberényi szlovákokkal rendkívül jó kapcsolatot ápolunk, hiszen sok minden összeköt bennünket a szlovákságunkon kívül a Petőfi kultusz is, valamint népdalköreink is szívesen vendégeskednek egymásnál. Szoros barátságok, családi kapcsolatok alakultak ki az évek során.
3. IX. Kakaspörkölt Főző Fesztivál 37/2019. (VIII.15.) Kiskőrös nagy rendezvényeinek egyike. Rendkívül sok embert vonz, szinte minden évben egyre többet. A „Kakaskodó Tótok” csapata 2019-ben is kitett magáért, mert a dekorációnkkal külön díjat nyertünk. A finom pörkölt elfogyasztása után igen jó hangulatú bál kezdődött, ami majdnem a másnapi kakaskukorékolásig tartott.
4. Eszközbeszerzés 48/2019. (XI.05.), fénymásoló papír, füzetek, tollak, festék patron a tagok használatában; gázzsámoly, bográcsállvány, védőkesztyű a rendezvényekhez, összejövetelekhez.

Dátum: 2020. ………………………………….

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

1. Budapest - tanácskozás a Parlamentben 49/2019. (XI.05.): Paulik Antal Úr az Országgyűlés szlovák szószólója tanácskozásra hívta az újonnan megválasztott szlovák nemzetiségi önkormányzatok elnökeit. A neves előadók meghallgatása során nagyon sok hasznos információ birtokába jutottunk. Így talán a törvényi szabályzók erdejében könnyebben fogjuk megtalálni a kiutat.
2. Augusztus 20-i megemlékezés - cipó sütés 31/2019. (VI.25.): Kiskőrös Város főterén történt a megemlékezés és istentisztelet után kenyér sütésre gyülekeztünk a kemencék tövében. Ki-ki elkezdte gyúrni és dagasztani a maga kis cipóját. Volt, amelyik kicsit laposabbra, a másik meg magasabbra sikerült, de mindenkinek a sajátja volt a legjobb. Természetesen a cipókon kívül más is sült a kemencében, így est-ebédre elkészültek a csirkecombok és kisültek a szilvás lepények is, amit a jóleső fáradtság után jóízűen falatoztunk.
3. Tázlári út 2019. januárjában 10/2019. (IV.15.): a szomszédolás kapcsán minden évben meghívást kap a népdalkörünk a tázláriaktól. Kulturális műsor keretében megismerkedhetünk egymás hagyományaival, zenei világával és eltölthetünk egy vidám hangulatú közös estét. Természetesen mi is szívesen visszavárjuk őket.
4. Kiskőrös Óvodák Luca napja és Adventi rendezvényének támogatása 53/2019. (XII.02.): A Kiskőrösi Óvodák Szücsi tagóvodájában most is nagy hangsúlyt fektetnek a szlovák hagyományok őrzésére. Minden évben sor kerül a Luca napi népszokások felelevenítésére. A kicsik megismerkedhetnek és közvetlenül megtapasztalhatják a Luca búza vetését, a Luca széke mítoszát és természetesen megkóstolhatják a Luca pogácsát is. Az adventi készülődés kapcsán sokféle tevékenységet biztosítanak a pedagógusok a gyermekek számára.
5. Szlovák identitás megőrzése érdekében Acsai Országos Szlovák Nemzetiségi Napon részvétel 30/2019. (VI.25.): Fontos volt ez a rendezvény számunkra, mert nem csak a kulturális műsor sokszínűségében gyönyörködhettünk, hanem a 2019. évi nemzetiségi választásokhoz is hasznos információk birtokába jutottunk. Szemtanúi lehettünk szlovák nemzetiségünk 3 nagy egységének az unia, az identita és az országos szlovák szervezet koalíciós megegyezésnek. Előttünk írták alá képviselőeik a közös megegyezéssel létrejött választási kódexet. Nagy lépés ez a szlovákság életében.
6. és 23. Bank könyvelési díj - számla kezelésével kapcsolatosan, valamint a teljesítések/utalások után felszámolt díj, jutalék, költség - 2/2019.(I.28.), 8/2019.(IV.15.), 39/2019. (IX.24.), 65/2019. (XII.02.)
7. Aláírási címpéldány az új elnök megválasztását követően szükséges volt 44/2019. (XI.28.)
8. Márton napi vigadalom 47/2019. (XI.05.): új önkormányzatunk első nagy rendezvénye volt ez. Nem csak a kulturáls műsor összeállítása miatt izgultunk, hanem a kemencében sült liba-kacsa combok, majd pedig a kemencében sült kalács ízletességére is gondolnunk kellett. Szerencsére a több éves tapasztalatnak köszönhetően minden nagyon jól sikerült.
9. December 06-án Szlovák Unia közgyűlése 56/2019. (XII.02.): Dudincében az anyaországban tartotta meg éves záró közgyűlését. Természetesen a mi delegációnk is részt vett ezen a fontos rendezvényen. Az itt szerzett tapasztalatok és információk nagyban segítik a munkánkat.

Dátum: 2020. ………………………………….

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

1. EPER használati díj pályázatok miatt 50/2019. (XI.05.): a NEMZ-TAB-20-0168 pályázati azonosítóval rendelkező „Gyökerek és hajtások” című pályázatunk benyújtásához.
2. Mikulás napi ünnepség december 08-án 57/2019. (XII.02.): A Művelődési Ház színpadára érkezett a Mikulás. Vidám hangulatú műsort tekintettek meg a gyerekek és az őket kisérő szülők. A mikulás ajándékok átadását megvendégelés követte.
3. Mikulás napi ünnepség december 05-én este a felnőttekhez érkezett a Mikulás 54/2019. (XII.02.). Partyt tartottunk, zenés-táncos estet. A virgács és ajándék mellé finom harapnivalót is hozott a Mikulás. Nagyon jól éreztük magunkat.
4. Kiskőrösi Gazdakörrel Adventi rendezvényen való részvétel 59/2019. (XII.02.), hiszen nagyrészt közös tagjaink vannak, a gazdák nagyrésze szlovák származású. A forralt bor mellé jófajta pogácsákat és egyéb finomságokat kínáltunk.
5. Luca napi rendezvényt 58/2019. (XII.02.) főleg a szlovák hagyományok felelevenítése és a szlovák nyelv gyakorlása miatt tartottuk. Természetesen elengedhetetlen tartozéka volt a luca pogácsa is, hiszen, aki a pogácsában pénzt talált, annak szerencséje lesz a jövő évben.
6. Adventi rendezvény 60/2019. (XII.02.) a Főtéren: a kis faházunkban rengeteg finomságot kínáltunk a meghívott vendégeinknek: Kiskőrös Város Német és Cigány Nemzetiségi Önkormányzata, Petőfi Sándor Városi Könyvtár, a Művelődési Ház dolgozói és más civil szervezetek számára. Természetesen más vendégeket is szeretettel fogadtunk. Meggyújtottuk a 4. gyertyát is, vártuk a karácsonyt.
7. Eszközbeszerzés az összejövetelekhez, rendezvényekhez 61/2019. (XII.02.) 2019. november-december: nagyobb eszközbeszerzésre került sor. Ezek az eszközök nélkülözhetetlenek a különböző összejöveteleink, és rendezvényeink során.
8. Tótkomlósi Szlovákok Szervezete meghívására baráti találkozóra mentünk. Az esti közös kulturális műsor megtekintése után, vacsorára került sor. Mivel Tótkomlós nagy távolságra van Kiskőröstől, úgy gondoltuk, hogy a busz költségeit kellően kihasználjuk. Útközben megálltunk Makón, és ellátogattunk a híres Hagymatikum fürdőbe. Egy kis pancsolás után folytattunk utunkat Tótkomlósra. 62/2019. (XII.02.)
9. Pilisszántói út 63/2019. (XII.02.) A koronavírus miatt Pilisszántói szlovák barátaink meghívását csak júliusban tudtuk teljesíteni. Szőnyi József polgármester Úr szívélyes fogadtatásával és kalauzolásával megismerkedtünk Pilisszántó történetével és nevezetességeivel és a szlovákság jelenlegi helyzetével. A találkozó kulturális műsorral zárult, majd Dobogókő irányában hazafelé vettük utunkat.

Dátum: 2020. ………………………………….

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata: